Muide, see, et "millelegi" ja "kellelegi" peetakse paremaks kui "millegile" ja "kellegile" tuleb lihtsalt sellest, et Põhja-Eesti keskmurdes ja selle ümbruses kasutatakse juhtumisi selliseid vorme ning juhtumisi sai just see murre kirjakeele baasiks (kuigi natuke kasutati ka muid). "Millegile"-ütlejad ei  pruugi seda teha õelusest ja lollusest, neil on lihtsalt teine murdetaust ja kõneledes ei tule alati meelde, mis see nüüd õige oligi. See "millelegi"-ala on aga suhteliselt suur, sealt pärit rääkijaid palju, seega palju ka neid, kellel nö õige vorm kohe lambist tuleb ja kellel on seega kerge ülalt alla vaadata neile, kes peavad selle puhul natuke mõtlema.